इतना ही नही जब उन्होंने अति घटिया फिल्म ‘‘टेंशन मत ले यार’’ स्वीकार की थी, तब ओम पुरी ने अपनी खीझ मिटाते हुए दर्शकों को सलाह देते हुए कहा था-‘‘मैं दर्शकों की या प्रशंसकों की परवाह कब तक करूं?कितने दिन व कितने माह तक अच्छे किरदार के आफर का इंतजार करते हुए घर पर खाली बैठा रहूं? पूरे तीन माह तक घर पर खाली बैठे रहने के बाद मैंने फिल्म ‘टेंशन मत ले यार’ साइन की है. मैं हर दर्शक से यही कहना चाहूंगा कि हमें कभी भी करोड़ों रूपए नहीं मिले. मुझे फिल्म ‘आक्रोश’ के लिए 9 हजार, ‘जाने भी दो यारों’ के लिए 5 हजार रूपए मिले थे. फिल्म ‘आराहेण’ के लिए मैने पूरे दो माह तक शूटिंग की थी. जिसके लिए मुझे सिर्फ दस हजार रूपए मिले थे. तो भइया आजीविका के लिए व्यावसायिक फिल्में करनी ही पड़ेगी. वैसे भी अब कला फिल्में बनती नहीं हैं. व्यावसायिक फिल्मों में से ही कुछ चुनिंदा फिल्में करनी पड़ रही हैं. जिन हीरो को जिन कलाकारों को करोड़ों रूपए मिल रहे हैं, उनसे कहो कि वह घटिया काम करना बंद करें. ’’